CELEX: 62022TN0026
Language: ga
Date: 2022-01-13 00:00:00
Title: Cás T-26/22: Caingean arna tabhairt an 13 Eanáir 2022 – CIMV v an Coimisiún

7.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 109/14
            
         
      Caingean arna tabhairt an 13 Eanáir 2022 – CIMV v an Coimisiún
      (Cás T-26/22)
      (2022/C 109/39)
      Teanga an cháis: an Fhraincis
      
         Páirtithe
      
      
         Iarratasóir: Compagnie industrielle de la matière végétale (CIMV) (Neuilly-sur-Seine, an Fhrainc) (ionadaithe: B. Le Bret, R. Rard agus P. Renié, dlíodóirí)
      
         Cosantóir: an Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  a dhearbhú go bhfuil an chaingean seo inghlactha agus go bhfuil bunús maith léi;
               
            
                  —
               
               
                  an cinneadh atá á chonspóid a chur ar neamhní;
               
            
                  —
               
               
                  ina ionad sin, Airteagal 3 den chinneadh atá á chonspóid a chur ar neamhní a mhéid a fhoráiltear leis forfheidhmiú;
               
            
                  —
               
               
                  ordú a thabhairt don Choimisiún na costais a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean i gcoinne Chinneadh C(2021) 7932 deiridh ón gCoimisiún Eorpach, an 28 Deireadh Fómhair 2021, maidir le haisghabháil €5 888 214,59 in éineacht leis an ús, atá dlite ag CIMV, maíonn an t-iarratasóir ceithre shaincheist dlí.
      
                  1.
               
               
                  An chéad saincheist dlí lena n-éilítear earráid shoiléir toisc nár cuireadh an sceideal arna mholadh ag CIMV san áireamh agus mar thoradh ar an ráiteas easnamhach faoi na cúiseanna leis an gcinneadh atá á chonspóid.
               
            
                  2.
               
               
                  An dara saincheist dlí lena n-éilítear sárú ar phrionsabail an ionchais dhlisteanaigh agus na deimhneachta dlíthiúla.
               
            
                  3.
               
               
                  An tríú saincheist dlí lena n-éilítear sárú ar chearta na cosanta, ar an gceart chun éisteacht a fháil agus ar phrionsabal an dea-riaracháin.
               
            
                  4.
               
               
                  An ceathrú saincheist dlí lena n-éilítear sárú ar phrionsabal na comhréireachta agus ar an gcuspóir maidir le cosaint éifeachtach leasanna airgeadais an Aontais.